**SMJERNICE UZ JAVNI POZIV**

Obaveze Grada Zenice po pitanju predmetnog javnog poziva su:

1. Odabir Komisije za bodovanje prijavljenih objekata,
2. Obezbjeđivanje finansijskog udjela u iznosu predviđenom u projektu prema troškovniku radova odabranog projekta (ne više od 50 % vrijednosti projekta),
3. Odabir i plaćanje nadzora radova.

Komisija će razmatrati projekte zaprimljene na osnovu javnog poziva, cijeniti ispunjenost zahtjeva i kriterija za odobravanje, te zapisnik s obrazloženom ocjenom i mišljenjem dostaviti Gradonačelniku koji će donjeti Odluku o odobravanju i dodjeli sredstava namijenjenih finansiranju troškova.

Projekti će se ocjenjivati prema sljedećim kriterijima:

* *- Starost zgrade (maksimalno 30 bodova):*
* - Zgrade stare preko 50 godina – 30 bodova,
* - Zgrade stare od 40 – 50 godina – 20 bodova,
* - Zgrade stare od 30 – 40 godina – 10 bodova,
* - Zgrade stare manje od 30 godina – 5 bodova,
* *- Iznos učešća stanara u sufinansiranju projekta (maksimalno 30 bodova):*
* - Učestvovanje u iznosu od 50 -60 posto -10 bodova,
* - Učestvovanje u iznosu od 60 -70 posto -20 bodova,
* - Učestvovanje u iznosu od 70 -80 posto -30 bodova,,
* *- Većina zamijenjene stolarije na fasadnim otvorima (20 bodova):*
* - Stolarija zamijenjena u iznosu od manje od 50 posto - 0 bodova,
* - Stolarija zamijenjena u iznosu od 50-60 posto - 5 bodova,
* - Stolarija zamijenjena u iznosu od 60-70 posto - 10 bodova,
* - Stolarija zamijenjena u iznosu od 70-80 posto - 15 bodova,
* - Stolarija zamijenjena u iznosu od više od 80 posto - 20 bodova,
* *- Posjedovanje energetskog audita (10 bodova):*
* - Aplikant ne posjeduje izrađen energetski audit – 0 bodova,
* - Aplikant posjeduje izrađen energetski audit – 10 bodova.

Dodatni kriteriji po LOT-ovima:

|  |  |
| --- | --- |
| * LOT 1.
 |  LOT 2. |
| * -*Stanje krovne konstrukcije (10 bodova):*
* - Krov u funkcionalnom stanju –
* 10 bodova,
* - Krov nije u funkcionalnom
* stanju- 0 bodova.
 |  *-*  *Stanje krovne konstrukcije (10 bodova):* - Krov u funkcionalnom stanju –  0 bodova, - Krov nije u funkcionalnom stanju –  10 bodova. |

Po odabiru, Ugovor se zaključuje između Grada Zenice i upravitelja, ili Grada Zenice i predstavnika etažnih vlasnika. Grad vrši isplatu dodijeljenih sredstava upravitelju na osnovu izvještaja nadzornog organa i pregleda završenih radova. Rok prikupljanja sredstava kojim stanari sufinanciraju projekt izrade termo fasade na svojoj zgradi, je 30 dana od dana odabira objekta zajedničkog stanovanja za koji će se vršiti implementacija projekta. Ukoliko se finansijska sredstva ne prikupe u prethodno određenom vremenskom roku smatrat će se da je taj korisnik odustao od programa.

Obaveze potencijalnih korisnika programa su:

* Dostavljanje izjave o učešću u projektu utopljavanja zgrade koju potpisuje minimalno 75 % etažnih vlasnika stanova u kojoj se obavezuju na ugovoreni rok obezbjeđenja sredstava sufinansiranja od dana odabira.
* Dostavljanje izjave o tačnosti podataka – potpisana od strane predstavnika etažnih vlasnika,
* Dostavljanje certifikata o registraciji za obavljanje djelatnosti održavanja zgrade, te Ugovora o održavanju sklopljen sa etažnim vlasnicima (upravitelj),
* Dostavljanje popunjenog obrasca za prijavu,
* Da posjeduju predmjer i predračun radova izrađen od strane izvođača radova/upravitelja, Predračun treba da ima naznačen iznos sredstava za sufinasiranje koji se traže od Grada (do 50% na ukupne radove), a u skladu sa raspoloživim sredstvima.